Проект

**Наредба за изменение и допълнение на Наредба № 1 от 2018 г. за условията и реда за извършване на дезинфекции, дезинсекции и дератизации** (обн., ДВ, бр. 7 от 2018 г.)

**§ 1**. В чл. 2 се правят следните изменения и допълнения:

1. Досегашният текст става ал. 1.

2. Създава се ал. 2:

„(2) За извършване на дезинфекции, дезинсекции и дератизации в животновъдни обекти с промишлен характер в свиневъдството и птицевъдството и люпилните за птици, се прилагат само изискванията на чл. 17.“

**§ 2.** В чл. 12, ал. 3 думите „по седалището на лицето по ал. 1“ се заличават.

**§ 3.** Създава се чл. 17:

„Чл. 17. (1) Дезинфекции, дезинсекции и дератизации в животновъдни обекти с промишлен характер в свиневъдството и птицевъдството и люпилните за птици се извършват по програми, одобрени от БАБХ.

(2) Програмите по ал. 1 съдържат:

1. цели;

2. методи и средства за извършване на ДДД;

3. изисквания към лицата, които извършват ДДД;

4. инструкции за безопасност при работа и съхранение на биоциди;

5. методи и средства за установяване на ефективността от проведените ДДД мероприятия;

6. коригиращи действия;

7. изисквания към документацията за извършените ДДД мероприятия.

(3) Дезинфекции, дезинсекции и дератизации в обектите по ал. 1 се извършват от лица с висше образование на образователно-квалификационна степен „магистър" по специалността „Ветеринарна медицина.“

**§ 4.** В приложение № 3 към чл. 12, ал. 1 думите „седалище и адрес на управление“ се заменят с „адрес, от който се осъществява дейността“, а думите „и печат“ се заличават.

**ЗАКЛЮЧИТЕЛНА РАЗПОРЕДБА**

**§ 5.** Наредбата влиза в сила от деня на обнародването ѝ в „Държавен вестник“.

**ДЕСИСЛАВА ТАНЕВА****КИРИЛ АНАНИЕВ**

*Министър на земеделието, храните и горите Министър на здравеопазването*